CELEX: 32008D0297
Language: et
Date: 2008-03-27 00:00:00
Title: 2008/297/EÜ: Komisjoni otsus, 27. märts 2008 , millega muudetakse otsust 2005/779/EÜ, mis käsitleb loomade tervisekaitsemeetmeid sigade vesikulaarhaiguse vastu Itaalias (teatavaks tehtud numbri K(2008) 1092 all) (EMPs kohaldatav tekst)

12.4.2008   
            
            
               ET
            
            
               Euroopa Liidu Teataja
            
            
               L 102/22
            
         
      KOMISJONI OTSUS,
   27. märts 2008,
   millega muudetakse otsust 2005/779/EÜ, mis käsitleb loomade tervisekaitsemeetmeid sigade vesikulaarhaiguse vastu Itaalias
   (teatavaks tehtud numbri K(2008) 1092 all)
   (EMPs kohaldatav tekst)
   (2008/297/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 10 lõiget 4,
   ning arvestades järgmist:
   
               (1)
            
            
               Komisjoni 8. novembri 2005. aasta otsus 2005/779/EÜ, mis käsitleb loomade tervisekaitsemeetmeid sigade vesikulaarhaiguse vastu Itaalias, (2) võeti vastu seoses kõnealuse haiguse esinemisega Itaalias. Kõnealuses otsuses sätestatakse loomade tervishoiueeskirjad seoses sigade vesikulaarhaigusega kõnealuse liikmesriigi piirkondadele, mis on sigade vesikulaarhaigusest vabaks tunnistatud, ja piirkondadele, mida ei ole kõnealusest haigusest vabaks tunnistatud.
            
         
               (2)
            
            
               Pärast sigade vesikulaarhaiguse puhanguid 2007. aastal Itaalia teatavates provintsides, mis asusid kõnealusest haigusest vabaks tunnistatud piirkondades, on kõnesolev liikmesriik võtnud meetmeid vastavalt nõukogu 17. detsembri 1992. aasta direktiivile 92/119/EMÜ, millega seatakse sisse üldised ühenduse meetmed teatavate loomahaiguste tõrjeks ja konkreetsed meetmed seoses sigade vesikulaarhaigusega. (3)
               
            
         
               (3)
            
            
               Itaalia on peatanud nende provintside haigusevaba staatuse, kus edaspidine sigade vesikulaarhaiguse levik on tõenäoline. Itaalia on samuti keelanud sigade viimise nendest provintsidest teistesse Itaalia piirkondadesse ja teistesse liikmesriikidesse.
            
         
               (4)
            
            
               Kõnealused Itaalia võetud meetmed on osutunud efektiivseks. Seepärast on asjakohane muuta otsust 2005/779/EÜ, et oleks võimalik ette näha haigusevaba staatuse peatamine sellise provintsi puhul, mis asub sigade vesikulaarhaigusest vabaks tunnistatud piirkonnas, et võimaldada Itaalial reageerida kiirelt ja läbipaistvalt juhul, kui kõnealune haigus peaks puhkema piirkonnas, mis on kõnesolevast haigusest vabaks tunnistatud. Haigusevaba staatuse peatamise võimalus peaks seepärast olema ajaliselt piiratud ning kui oht säilib pärast määratud perioodi lõppemist, tuleb vastu võtta otsus vastavalt direktiivi 90/425/EMÜ artikli 10 lõikele 4.
            
         
               (5)
            
            
               Sigade kogumiskeskused on tihti esmaseks sigade vesikulaarhaiguse leviku allikaks. Itaalia on võtnud meetmeid, et tõhustada kontrolli sigade liikumise üle kogumiskeskustest ja takistada kõnealuse haiguse võimalikku levikut. Selliste meetmete arvu, mis on seotud sigade kogumiskeskuste järelevalvega ning eelkõige tehtavate katsete ja proovide võtmisega, tuleks seepärast samuti suurendada.
            
         
               (6)
            
            
               Seepärast tuleks otsust 2005/779/EÜ vastavalt muuta.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2005/779/EÜ muudetakse järgmiselt.
   
               1)
            
            
               II peatüki pealkiri asendatakse järgmisega:
                
               „ITAALIA MAAKONDADE, PROVINTSIDE JA ETTEVÕTETE SIGADE VESIKULAARHAIGUSEST VABAKS TUNNISTAMINE”.
            
         
               2)
            
            
               Lisatakse artikkel 3a:
               „Artikkel 3a
               Haigusevabaks tunnistatud piirkonnas asuvate provintside haigusevaba staatuse peatamine
               1.   Itaalia tagab, et kui sigade vesikulaarhaiguse puhanguid esineb sigade vesikulaarhaigusest vabaks tunnistatud piirkonnas asuvas provintsis, siis peatatakse kõnesoleva provintsi sigade vesikulaarhaigusevaba staatus viivitamata, kui ei ole selgelt kindlaks tehtud, et nakkuse päritoluks on teisene puhang ning haiguspuhangu epidemioloogilise uurimise, mis viiakse läbi vastavalt direktiivi 92/119/EMÜ artiklile 8, tulemus osutab, et kõnealuse haiguse leviku oht on minimaalne.
               2.   Artiklites 7, 8 ja 9 ette nähtud meetmed kehtivad lõikes 1 viidatud provintside kohta.
               3.   Itaalia võib lõikes 1 viidatud provintsi uuesti sigade vesikulaarhaigusest vabaks tunnistada, kui järgmised tingimused on täidetud:
               
                           a)
                        
                        
                           kõikides provintsi ettevõtetes on seroloogiliste testide jaoks võetud kahel korral intervalliga 28–40 päeva proove selliselt arvult sigadelt, mis on piisav sigade vesikulaarhaiguse 5 % levimuse avastamiseks 95 % usaldusvahemikuga, ja tulemused on olnud negatiivsed;
                        
                     
                           b)
                        
                        
                           vastavalt direktiivi 92/119/EMÜ II lisa punkti 7 alapunktidele 3 ja 4 ning punkti 8 alapunktile 3b ei kohaldata enam meetmeid ohustatud tsoonis ja järelevalvetsoonis, mis loodi sigade vesikulaarhaiguse puhangu kolde ümber kõnealustes provintsides;
                        
                     
                           c)
                        
                        
                           seoses sigade vesikulaarhaiguse puhangute esinemisega direktiivi 92/119/EMÜ artikli 8 kohaselt läbi viidud epidemioloogilise uurimise tulemused ei osuta riskile, et kõnealune haigus võiks levida.
                        
                     4.   Itaalia edastab viivitamatult komisjonile ja teistele liikmesriikidele kõik meetmed, mida võetakse lõigete 1, 2 ja 3 alusel, ja avaldab kõnealused meetmed. Lõikes 1 viidatud peatamisperiood ei ole pikem kui kuus kuud.”.
            
         
               3)
            
            
               Artikli 5 lõige 3 asendatakse järgmisega:
               „3.   Sigade kogumiskeskustes kogutakse kord kuus
               
                           a)
                        
                        
                           proove seroloogiliste testide jaoks selliselt arvult sigadelt, mis on piisav sigade vesikulaarhaiguse 5 % levimuse avastamiseks 95 % usaldusvahemikuga;
                        
                     
                           b)
                        
                        
                           väljaheiteproove viroloogiliste testide jaoks igast sulust, kus sigu peetakse või on peetud.”.
                        
                     
         
               4)
            
            
               Artikli 6 lõige 4 asendatakse järgmisega:
               „4.   Sigade kogumiskeskustes kogutakse kord kuus
               
                           a)
                        
                        
                           proove seroloogiliste testide jaoks selliselt arvult sigadelt, mis on piisav sigade vesikulaarhaiguse 5 % levimuse avastamiseks 95 % usaldusvahemikuga;
                        
                     
                           b)
                        
                        
                           väljaheiteproove viroloogiliste testide jaoks igast sulust, kus sigu peetakse või on peetud.”.
                        
                     
         Artikkel 2
   Käesolev otsus on adresseeritud liikmesriikidele.
   
      Brüssel, 27. märts 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 224, 18.8.1990, lk 29. Direktiivi on viimati muudetud Euroopa Parlamendi ja nõukogu direktiiviga 2002/33/EÜ (EÜT L 315, 19.11.2002, lk 14).
   
      (2)  ELT L 293, 9.11.2005, lk 28. Otsust on muudetud otsusega 2007/9/EÜ (ELT L 7, 12.1.2007, lk 15).
   
      (3)  EÜT L 62, 15.3.1993, lk 69. Direktiivi on viimati muudetud komisjoni direktiiviga 2007/10/EÜ (ELT L 63, 1.3.2007, lk 24).